ஏற்படுத்திய பெருமை இவ்வியக்கத்தையே சாரும். இவ்வியக்கமானது மனித சமுதாயத்தை ' ஒன்றே குலம் ஒருவனே தேவன் ' என்ற பாதையின் கீழ் வரவேற்கிறது. 10.4. இராமகிருஷ்ண இயக்கம் 10.4.1. இராமகிருஷ்ணரின் வாழ்வு இந்தியாவில் குழப்பமும் அமைதியின்மையும் தலை விரித்தாடிக் கொண்டிருந்தபொழுது அமைதியையும் அறிவொளியை யும் நல்க இந்திய வானில் தோன்றிய விடிவெள்ளி இராமகிருஷ்ண பரமஹம்சர். இவர் தமது மனமென்னும் ஆய்வுக் கூடத்தில் ஆன்மா பற்றிய ஆராய்ச்சியை நடத்திக் கொண்டிருந்தார். தூய கங்கை நதிக்கரையில் கல்கத்தாவிற்கு அருகிலுள்ள தக்ஷணேஸ்வரம் என்ற